  Виталий Пронин Сиён-юон сётӥськоз, семьялэн доходзэ улыны чаклам минимумозь — 9 сюрс 992 манетозь — уг вуы ке.Суред басьтэмын Александр Бречаловлэн "ВКонтакте" бамысьтыз Удмуртиысь семьяос 20-тӥ апрельысен нош ик сиён-юонэн юрттэт басьтыны кутскозы. Таӵеослэн лыдзы йылоз ог 100 сюрсозь. Табере списоке шедёзы со семьяос но, кудъёсаз школае, нылпи садэ ветлӥсь пиналъёс сяна вань вож нуныос но, инвалид пиналъёс но. Татчыозь юрттэт сётыны озьы ик чакламын вал ёрмыса улӥсь семьяослы, кудъёсаз адямилы быдэ доход 3 сюрс 300 манет но уг люкаськы. Но табере сиён-юон сётӥськоз, семьялэн доходзэ улыны чаклам минимумозь — 9 сюрс 992 манетозь — уг вуы ке. Удмуртилэн Тӧроез А. Бречалов шуиз: сиён-юонэн наборъёсы тыриськозы асьме производительёслэн гинэ вузъёссы. Соослэсь дунъёссэс нимысьтыз чакласа возёзы. Интыосысь кивалтӥсьёс та понна кыл кутозы.  